
”Ok vinna ok draumar, rífa létt í hvila leigi,


ok það kemur konum vel, ef það er draumanna vilja


af góðum útkoma ok gróðr, frá þeim góða manni,


í máta máli ok tönn án að bíta, ok báðir þola hvörf orða við borð.”


”Eitt gifting skal gerast af Seid, ok valkyrja verki.


Eitt heill ok guða hald, gerir gleði,


þegar hringr rækist þar fingr strekkist.”


”Og vinde og drømme, river let i hviles leje, og det kommer kvinder vel, hvis det er drømmes vilje, af godes udkomme og grøde, fra den gode mand i mådes tale og tand uden at bides og begge tåle hinandens ord ved bord.”


”Et giftermål skal gøres af Seid og valkyriers virke.


Et held og gudernes holden, gør glæde,


når ringen rækkes hvor finger strækkes.”









Kapitel 1.


Gullravnens bryllup


Darya og Vesna var glade og opstemte, men viste det ud i rolig tale og glæde. De så deres fostermødres smil og lyttede til de få ord der kom over deres mund. Det var en forrygende morgen. Gudernes glæde skinnede over den blå himmel. Morgendisen emmede bort og afslørede det smukkeste tæppe af mange gule mælkebøtter og blå og røde blomster, der vejede blidt af havets ånde der slog indover nedre og øvre Thora. Og det hele stod frem på den grønne baggrund af græs, hvor okser, heste, får og geder, åd sig fede.


Ærkevølven Adda Eldbiner fremsagde en kort bøn – for hendes, andres og alle, børn og voksne, familier, og Jarler og høvedsmænd, hird, bønder og håndværkere og de der var i skæbnens fattige favntag.


Hendes to tjenerinder Strakte deres hænder mod himlen og tog dem ned og ind i deres hjerter – for det var en særlig dag. De var alle som om de havde taget lykkes urter – men uden at spise dem.


Alle kunne mærke glæden der overskyllede byen og folk pyntede deres huse med blomster og bånd og skænkede øl og mjød for hinanden. Selv vagterne følte glæden, da de stod med hvert et godt horn øl i deres trætårne. Der var lagt brænde i bavnerne, som var klar, når det der kunne gøre brylluppet ulykkeligt, skulle ske. Det var fredag – den sidste forårsdag. Guderne holdt fjenderne borte.


Hjalti og Bjarke mødtes og smilede og omfavnede hinanden.


”Har du husket ringen Bjarke?”


”Det har jeg. Hvor er her smukt! Jeg elsker det her sted – duften af tjære og børnenes latter. Ja alt!”


”Ja, vi må bare håbe på at venderne ikke kommer. De skulle jo komme hvert forår for at plyndre.”


”De får bank.”


”Vores hustruer jager dem bort,” sagde han grinende


”Det kan du være sikker på – og vi kan vel også udrette lidt.”


”Tænk at dette er virkeligt Bjarke. Vi bliver gift på vikingevis, med de allermest henrivende smukkeste kvinder, vi nogensinde kunne finde. De guder har sandelig været gode ved os.”


”TAK FOR DINE GODE TANKER OM OS HJALTI.”


Da Hjalti vendte sig, så han Thor foran sig. Han knælede og hev i Bjarkes kjortel for at han skulle gøre det samme.


De så ned i jorden og ventede på Thors ord, men Bjarke tog ordet:


”Undskyld ærede gudelige Thor, vi er endnu uvante med sædvane her i Thora.”


”Lad roen falde over jer. Jeg ville bare se til jeres velbefindende. Og jeg mærker jeres lykke og glæde over jeres kommende brudefærd. Jeg vil føre jer op på øvre Thora, når I er klædt på med sværd, økse, kniv og skjold. Husk at I skal vies til to af gudernes jordiske krigere. DE STØRSTE!”


Et lyn slog ned ude i havet fra en skyfri himmel og et tordenbrag rystede jorden. Hjalti og Bjarke blev forskrækkede.


”Undskyld kære krigere. Men min sjæl er stærk, hvilket viser sig ud ad min tale.”


”Men ærede Thor vi har endnu ingen skjold og økse - kun bælte med sværd og kniv.”


”Gå da til jeres fosterdøtres huse og hent hver et skjold og økse, som jeg har bragt dertil, hvor I har sovet i nat.”


Hjalti og Bjarke fik hjælp til at bære øksen i bæltet og at holde skjoldet rigtigt af Geir og Yngve - Daryas og Vesnas mænd.


Skjoldene var forgyldte, men ikke tunge og de fornemmede at de var magiske og til mægtig beskyttelse. Deres økser var med guld og lædergreb og beslag på skæftet. Økserne var skarpe som en ny slebet ragekniv. De havde vægt, men ikke mere end de kunne svinge dem med lynets hast. Bjarke slog sin økse ned i en stor træstub ude foran huset. Den flækkede med et smæld og splintredes i flere dele - og der gik ild i det adskilte træ. Han åbnede øjne og mund og så på Hjalti der kom for at hente ham.


De grinte og så på deres økser.


”Sandelig - han vil os det godt Bjarke!”


Geir og Darya kom sammen med Yngve, der havde forladt essen og de ville ønske dem god vind i deres brudefærd.


Darya og Vesna kyssede dem på kinden og de blev omfavnet af Yngve og Geir, der så dem fast i øjnene og nikkede. De klappede dem hårdt på skulderen og grinte af glæde. Thor fulgte dem, da de gik op mod øvre Thora.


Undervejs, nød de duften af sød lavendel, der stod som røgelse fra mange kar der var sat over det hele. Der var travlhed overalt. De blev ført om på den ene side af et linned klæde der var hængt op for at skærme dem mod at se deres brude, der blev gjort smukke for deres mænd. Deres hår blev sat op - nu de snart ikke var ugifte længere. De fik tatoveret ni små prikker på deres hage fra underlæben og ned, som et Yggdrasil symbol, der symboliserede de ni verdener. De fortrak ikke en mine da de blev tatoveret. Tatoveringerne blev smurt med en olie der stoppede blødningerne og gjorde dem tydelige. De havde badet tidligt om morgenen.


Hjalti og Bjarke kunne høre deres elskedes sagte stemmer og deres fnisen, efter at de hviskende havde vekslet ord med hinanden.


Jarl Erik Ulfhilds far, fra fremmeste Thora, kom hen til dem og var glad og forventningsfuld. Han satte sig.


”Hej Hjalti og Bjarke.”


”Hej Erik. Nå! nu er du snart ikke fri på markedet længere.”


”Erik grinte. Nej og det er mærkeligt at tale dansk på vores egen fri måde. Men det er godt nok. Men vi må være mere formelle når vores bryllup finder sted.”


Hjalti og Bjarke dukkede hovederne lidt og svarede med et ja.


”I må aldrig føle afstand imellem os. Men det er vigtigt at holde på formene i fordums tid. Og lære at tale sproget korrekt. Jeg ønsker det bedste for jer begge. Jeg holder af jer og håber det samme fra jeres side.”


Hjalti rejste sig og omfavnede Erik og klappede ham på skulderen. Det samme gjorde Bjarke.


”Du får en smuk hustru Erik. Hun er klog og alligevel så forstående, nu hun er en stor vølve.”


”Jeg skulle vænne mig til alt det hokuspokus. Men jeg ved nu at der ikke kan stilles spørgsmål ved hendes evner. Guderne er der og skal bestå til det sidste. Hun får sin styrke fra dem. Stil aldrig spørgsmål ved hendes evner, der er mægtige!”


De så på Jarl Erik Ulfhilds far med alvorlige miner.


”Jeres hustruer vil over tid få de samme mægtige evner og modnes hen over utallige år. Husk jeres hustruer er Seid Valkyrier. Det er først nu i rigtigt skal lære dem at kende. Stil dem hellere et mindeligt spørgsmål en at anklage dem. I vil komme på mange prøver udi kærligheden, for stærke er de begge. Ulfhild og Estrid. De er Gullmyr kvinder og Eldbinere.”


Hjalti rynkede øjenbrynene. ”Men Ulfhild din datter hedder jo Eldkasta.”


”Ja det gør hun. Men jeg siger dig. Hun er sandelig en Eldbiner. Du er heldig Hjalti. Min datter er meget sød og god af sig, men træd hende aldrig over fødderne på en ærekrænkende måde, hvis du bliver sur eller gal på hende. Sig hellere hvordan du har det og bekæmp din modstand. Hun elsker dig så højt som hun kan. Og lidt mere end det.”


Jarl Erik så på sin kommende svigersøn.


”Til dig Bjarke vil jeg sige det samme. Du vil få nordens smukkeste som din hustru. Hendes ære må du værne om og elske hende hele dit liv skal du. For hun er som min egen datter. Jeg er over tid kommet til at elske hende lige så højt som min egen datter. Estrid er fantastisk og så sjov og morsom. Tro ikke at hun er enfoldig. Hun er født ud af en anden tid, men forstår allerede mange ting. Hjælp hende med al den viden du kan give hende. Og smil overbærende og kærligt til hende, hvis hun siger noget der anfægter din viden. Hav tålmodighed med hende. Hun har den smukkeste sjæl – der skinner ud ad hendes øjne.”


”Jeg har set ind i de øjne Erik – jeg vil aldrig svigte hende og hun vil ikke svigte mig. Det ved jeg.”


De to ny ankommende, fattige børn, to søskende kom og rakte dem hvert en horn med den gode mjød.


Jarl Erik smilte til dem og takkede dem. De bukkede og løb lidt generte ind til Addas to tjenestepiger, der forsøgte at gøre børnene i stand til brylluppet. De var rødhårede. Pigen havde grønne øjne og drengen blå. De havde endnu ikke sagt et ord. Men de forstod hvad Addas tjenestepiger sagde til dem.


De havde blå mærker på ryggen, som om nogen havde pisket dem. De havde sår under fødderne, for de havde ingen sko. Pigerne lavede nogle midlertidige sko til dem – og flettede og satte blomster i pigens hår. Drengen fik et næsten nyt fåreskind at have på. Adda fandt dem hver en armring og fik Yngve til at slå nogle runer i metallet. Børnene så på Adda og smilede. De forstod at hun var til at stole på og ikke som alle andre mennesker der havde kostet dem rundt og jaget dem bort.


Jarl Eirik Thorkildsen kom smilende hen til dem, men de var lidt bange for ham.


”Jeg skal vide hvad jeres navne er. I må da have fået et navn.” Han så på dem og smilede. Han slog sin næve ned på den træstamme de sad på og de farede sammen. Han tog drengens hånd.


”Nå hvad hedder du min dreng. Du kan roligt fortælle mig det. Her skal alle have et navn. Ellers er man ikke noget.”


”Ragnar!” Sagde drengen der skubbede til hans søster, der bange sagde ”Eivør.”


”Det er gode og smukke navne. I er som os og velkomne er i her på øvre og nedre Thora. Ragnar… Eivør.” Han vejede deres svar med tilfredshed. Jarl Eirik sagde deres navne til Adda. Hun smilede til børnene fra den afstand hvor hun stod og gik med faste skridt hen mod dem. Hun lagde sig på knæ og tog dem ind til sig og krammede dem.


”Om ikke så lang tid, så skal jeg vies til min mand og mine fosterdøtre skal også giftes, med deres. Vil I stå ved min side når det sker?”


De så på hinanden og nikkede.


”Vil i bo hos mig?”


De nikkede begge to og sagde ja.


”I kan jo tale. Det er godt, men nu har jeg travlt og vi må tale sammen senere.”


Tjenestepigerne hentede dem og de gik med ind i hytten.


Alle fra øvre Tora samledes omkring et stort asketræ og ikke det store Egetræ som stod i den ene ende af øvre Thora.


Adda havde ofret et får og stænket blod på stammen. Smeden på øvre Thora havde hjulpet hende, med at føre kniven mod fårets hals. Ham hvis navn kun var kendt af Adda og guderne. Magisk var hans håndelag – både som smed og ved ofringer.


Magisk var det at føle for alle der stod tavse. Ragnar og Eivør gik bag Adda, hvor end hun gik. De fulgte hver en bevægelse hun lavede. Pludselig vendte Adda sig og sagde: ”Vælg jer en mor og en far, iblandt folkene der står her.”


De gjorde som hun sagde og gik ind i midten af den ring som folkene fra øvre Thora dannede omkring et asketræ. Deres navne nævnes aldrig – for meget var skjult og gemt, på øvre Thora.


Estrid trådte pludselig frem og begyndte at synge. Hun var uden for sig selv, ved siden af sig selv og over sig selv, men hendes stemme lød smukt og uhindret.


Børnene stod og så på dem der var at vælge imellem. Pigen gik forsigtigt hen og tog Vesnas hånd og drengen tog Yngves.


Folkene så på hinanden, men følte at det var rigtigt.


Vesna blev glad og så på Yngve der smilede.


Jarl Eirik gik hen og lagde sine hænder på børnenes hoveder og fremsagde en bøn, der også tjente som en velsignelse.


Jarlen råbte: ”VELKOMMEN RAGNAR OG EIVØR!” Og det så man også kunne høre det i nedre Thora. Nedre Thoras folk Råbte:


”VELKOMMEN RAGNAR OG EIVØR!”


Drengen og pigen gik hen til Adda og så på hende. I deres øjne, så man det, som kun de der havde været fattige, kunne vise.


Thor stod frem og lynene slog ned omkring øvre og nedre Thora. Det blev mørkt og Thor talte højt og dundrende, så alle kunne høre ham, ja helt i Trude og Saxe.


"Enginn veit, hverr leynist á bak við fátækranna augu,


Enginn kannast við góðu sálir, er þjást af hungurs kvöl.


Enginn skilr smábarna hugar, er tapast í þögn,


Enginn finnur með fátækum, er til lítils ræna hendur.


En fátækir vita veginn til guðanna hendur,


er þeir eru færðir til trúaðra þjónustunnar guðanna.


Óðinn, faðir minn, ég bið þig.


Láttu þessi orð vera mín orð úr þinni munni."


”Ingen ved, hvem der skjuler sig bag de fattiges blikke,


Ingen kender de gode sjæle, der lider af sultens kværn.


Ingen forstår de små børns tanker, der er tabt i stilhed,


Ingen føler med de fattige, der forgæves strækker hænderne.


Men de fattige kender vejen til gudernes hænder,


når de overgives til gudernes tro tjenere.


Odin, min fader, jeg beder dig.


Lad disse ord være mine ord ud af din mund.”


Solen brød frem. Thor, Jarl Eirik og Adda Eldbiner drak lidkøb, som ved en handel og gav hinanden et fast håndtryk.


Ragnar og Eivør stod sammen med Vesna og Yngve. Vesna forstod ikke hvordan det kunne gå til at børnene valgte dem som deres far og mor, på trods af at Vesna havde bedt Adda om det.


Jarl Eirik gik fra asketræet og hen til egetræet. Folkene fulgte ham og samledes nu under det store og gamle træ. Hjalti og Bjarke der skulle giftes med Ulfhild og Estrid og Jarl Erik der skulle giftes med Adda Eldbiner, havde ventet længe og nu var det næsten middag.


Adda gik ind i sin hytte.


Der gik noget tid og det var nøjagtigt midt på dagen at Brudene blev kaldt frem. De havde hvert et hvidt glæde over sig og måtte først fjerne dette når de stod ved Egetræet. De blev ført hen til træet og stod klar. Klædet blev nu fjernet fra brudene og folk så hvor smukke de var. Blomster i det opsatte hår og perler af sølv og guld var indflettet i håret. Kjolerne var røde, med border og broderier. De havde mink kapper på, der var samlet med hver en fibula af guld.


De bar sværd og kniv, for de var Valkyrie krigere og skulle ses på den måde. Estrid havde sit Gullmyr smykke om halsen og Ulfhild havde sin kraftige armring på.


Jarl Erik, Hjalti og Bjarke, skulle stå med et par meters afstand.


Smeden kom med den forholdsvis store jernring og rakte den til Jarl Eirik der forestod vielsen. Ulfhild fik æren af at blive gift først.


Hjalti overrakte det sværd, deres førstefødte skulle have, når han eller hun var gamle nok.


Deres bryllup blev udført ganske enkelt ved at aftalerne omkring brylluppet blev sagt. Dernæst skulle Ulfhild holde med begge hænder om ringen og det samme skulle Hjalti.


Jarlen sagde højt: ”Med guderne som vidne. Denne mand og kvinde ønsker at indgå giftermål. Vil I acceptere jeres giftermål med den anden der står ved jeres side?” Og de begge svarede ja og de måtte kysse hinanden.


Folkene jublede og Ulfhild og Hjalti trådte til side og Estrid og Adda blev gift med deres mænd Bjarke og Jarl Erik fra den fremmeste tid.


Festen blev holdt i Jarl Eiriks store folkelade, der var fornemt indrettet med trægulv og lange borde og bænke. Stolper og overliggere var smukt dekoreret med udskæringer og pyntet med blomster. Selv sad Jarl Eirik ved højbordet sammen med hans hustru Kveta. Adda Eldbiner og Jarl Erik, Ulfhilds far, sad til højre ved højbordet og Ulfhild, Hjalti, Estrid og Bjarke sad til venstre


Der blev holdt taler og sagt mange morsomheder. Ulfhild havde fortalt Hjalti, hendes far og Bjarke at de kun skulle spise det kød der var godt stegt eller kogt. Og helst mjød, med mest alkohol i, for ellers kunne de blive syge. Festen varede i seks dage. Ulfhild og Estrid var lykkelige, men trætte efter at have festet næsten hele ugen.


Jarl Eirik, Ulfhilds far var meget træt og længtes efter sin gård og dyrene. Han betalte sin nabo for at passe gården, men han var urolig.


”Min kære mand. Vi kan tage hjem når du vil. Men fra tid til anden må jeg tage til Thora i fordums tid. Det ved du. Jeg forstår din længsel efter din gård – og dine dyr.”


Thor kom ankom til Thora nogle dage efter. Han bad Ulfhild, Estrid og Adda Eldbiner om at komme uden for. Der stod allerede nogle nysgerrige mennesker der talte lavmælt men uroligt med hinanden.


Da de kom derud, stod er noget på det åbne stykke midt i Øverste Thora. Der var lagt to sejl over for at dække det.


”Jeg har ikke givet nogle gaver til jer ved jeres bryllup. Men måske synes I om denne gave.”


Han så på dem og grinte lidt.


Han gik hen og trak først de ene sejl af og dernæst det andet.


De fik et chok. En kæmpe guldravn stod foran dem


Estrid lagde hovedet på skrå. ”En gullravn!”


”Ja Estrid. En Gullravn. Den kan det og meget andet end Gullmyr. I er snart en stor familie og I behøver et større skib. Jeg vil snarest gøre jer bekendt med hvad Gullravn kan. Gullravn er skibets navn.”


De gik rundt om skibet og så dens kraftige næb og den turkise farve den havde omkring sine øjne – næsten som en maske og de rubinrøde levende øjne der fulgte deres bevægelser. Den var af det pureste guld og spækket med turkise safirer. Dens kløer stod solidt plantet i jorden. Estrid rørte ved næbbet og den rejste vingerne op og vendte hovedet og så skævende på hende. Estrid blev forskrækket da den bevægede sig. Odin gik hen til skibet og klappede det.


Gullravn udstødte et kraftigt skingrende ravneskrig. Thor gik om bagved Gullravnen under dens haleparti og en luge åbnede sig, så man kunne gå ind i ravnen. Ravnen var på en gang levende, men stadig mekanisk.


Estrid smilte lidt frækt og sagde lavmælt til Ulfhild: ”Ikke som Gullmyr. Man går ind igennem ravnens røv. Jeg håber ikke at den gangar ud, når vi skal ind.”


Ulfhild fniste og grinte skiftevis.


De gik hen og så at Thor stod inde i skibet og så sig omkring. De steg ind i skibet sammen med Adda Eldbiner der interesseret så sig om. Jarl Erik stod stadig uden for og beundrede skibet. Hjalti og Bjarke kom hen til Erik.


”Hvad fanden er det?”


”Jeres gave fra den ærede Thor. Den er af guld og den er vist overstrøet med kostbare stene.”


Hjalti og Bjarke var næsten helt forpustede over synet af den mægtige guldravn.


”Hvor er vores hustruer henne.”


”De er inde i ravnen.”


Erik pegede hen mod ravnens bagende og så ind igennem lugen. Der var mange sæder og de gik op foran og kiggede Ulfhild og Estrid over skuldrene.


Adda tog Eriks hånd og han blev forskrækket. Han hørte ikke hendes skridt.


”Et nyt våben og rejseskib til os fra guderne. Ve jer fjender, for gullravn.”


Jarl Erik forstod at dette skib var magisk.


”Det kommer direkte fra Svartalfheim og de Dverge. Det var forsinket. Der skulle bruges meget guld, for at bygge skibet, der er usårligt. Og det har Odins-viden.”

